VisionFence gør robotplæneklipperen intelligent

Segway har i dag lanceret VisionFence; et nyt tilbehør, der udstyrer deres Navimow robotplæneklippere med kunstig intelligens. Det skal både sikre, at græsplænen klippes mere præcist og at robotten kan undgå forhindringer.

Segway VisionFence Sensoren er blevet trænet med store mængder reelle data og kan derfor altid identificere plænens kanter, selv med et svagt EFSL (Exact Fusion Locating System) signal. Den nye sensor kan også registrere bevægelige genstande såsom små dyr, som så kan beskyttes.

På den måde minder løsningen en hel del om robotplæneklipperen Worx Landroid Vision, der blev vist frem for nyligt. Den har indbygget kamera og kunstig intelligens, så den “lærer” omgivelserne at kende.

Læs også: Ny robotplæneklipper bruger hverken GPS eller kanttråd.

VisionFence kan eftermonteres på alle Segway Navimow H-serie produkter. Den sættes fast på fronten af plæneklipperen og er naturligvis vandtæt. Den har også wifi-forbindelse, så den selv kan hente firmwareopdateringer til plæneklipperen.

Udvidelsen kommer i handelen til maj til en vejledende udsalgspris på 300 euro – knapt 2.300 kroner. Læs mere hos Segway.

https://youtu.be/nMczZiXywn8

VisionFence gør robotplæneklipperen intelligent